# **DECIZIA ETAPEI DE ÎNCADRARE**

## Nr. din 25.04.2018

Ca urmare a solicitării adresate de **COMUNA VALEA MOLDOVEI,** Judeţul Suceava, înregistrată la APM Suceava cu nr. 9298/23.09.2016, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**- Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**;

**- Directivei 2014/52/UE a Parlamentului Uniunii Europene şi a Consiliului din 16.04.2014 de modificare a Directivei 2011/92/UE** privind evaluarea efectelor anumitor proiecte publice şi private asupra mediului.

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 18.04.2018, că proiectul “**Extindere retele de alimentare cu apa potabila si canalizare in comuna Valea Moldovei, judetul Suceava**”propus a fi amplasat în comuna Valea Moldovei, sat Valea Moldovei, judeţul Suceava nu se supune evaluării impactului asupra mediului şi nu se supune evaluării adecvate.

Justificarea prezentei decizii:

1. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

**1. Caracteristicile proiectului**

a) proiectul se încadrează în prevederile Hotărârii Guvernului nr. 445/2009, anexa nr. 2, pct. 13, lit.a;

b) proiectul face obiectul prevederilor O.M. nr.19/2010 privind evaluarea adecvata a efectelor potentiale a investitiei asupra ariilor naturale protejate de interes comunitar;

c) mărimea proiectului: se propune realizarea urmatoarei investitii:

***Situatia existenta:***

**Sistem alimentare apa**

Captarea subterană cuprinde două puţuri executate în sistem semimecanic uscat, notate cu P1 şi P2, cu diametrul de exploatare D=225mm, H=14m, cu debit 2,4+2,6=5l/s.

• Elementele constructive ale sursei privind amplasarea şi delimitarea zonei de protecţie sanitară sunt:

- distanţa dintre puţuri 100 m. Amplasamentul captării de apă subterană prin puţuri forate este situat la cca. 2 km nord - est de localitatea Valea Moldovei, pe dreapta pârâului Mironu, lângă drumul comunal Valea Moldovei - Brăieşti, la cca. 0,5km de malul drept al râului Moldova.

Zona de protectie sanitara pentru frontul de captare: zona de protectie sanitara cu regim sever este asigurata de o suprafata de 16.500mp, imprejmuita cu gard din sarma ghimpata.

Acest perimetru indeplineste următoarele precizări:

* terenurile cuprinse în zona de protecţie sanitară cu regim sever sunt folosite numai pentru asigurarea exploatării şi întreţinerii sursei de apă şi staţiei de clorare;
* este interzisă amplasarea de alte construcţii civile, industriale, hidrotehnice, agroindustriale, în această zonă de protecţie;
* este interzisă infiltrarea de substanţe sau ape reziduale, platforma de deşeuri menajere, industriale sau zootehnice, în această zonă de protecţie;
* pe terenurile agricole din zona de protecţie sanitară cu regim sever sunt interzise utilizarea îngrăşămintelor animale sau chimice şi a substanţelor fitofarmaceutice, culturile care necesită lucrări de îngrijire frecventă sau folosirea tracţiunii animale şi păşunatul;
* în zone de protecţie sanitară cu regim sever este interzis accesul mijloacelor de transport cu excepţia mijloacelor de intervenţie la puţuri.

**Statia de clorinare**

In vederea dezinfectarii apei catre consumatori, s-a executat o statie de clorinare cu clor, amplasata in incinta gospodariei de apa, langa cele doua puturi. Acestea se afla pe un teren ce apartine de domeniul public al comunei Valea Moldovei, in spatiul de protectie sanitara. In container este instalatia de clor cu aparatul de dozare si debitmetru pe conducta de aductiune ce transporta apa in rezervorul de inmagazinare.

Amestecul clorului cu apa si timpul de contact se realizeaza in conducta de aductiune de la statia de clorinare la rezervorul de 250mc, cat si in acesta din urma.

Conducta de aductiune este prevazuta din tuburi PEID DN 160mm, are o lungime de 2357m si face legatura intre captare (statia de clorinare) si rezervor.

**Reteaua de distributie a apei**: distributia apei din rezervorul de inmagazinare de 250mc catre consumatori, se realizeaza prin tuburi PEID cu DN 63 – 160mm, in **lungime totala de 10.215m** (satele Valea Moldovei si Mironu). Pe conductele de distributie sunt montati: hidranti incendiu, cismele stradale, amplasarea acestora facandu-se de-a lungul strazilor si la intersectia acestora, in locuri usor accesibile.

**Rezervorul de înmagazinare 250mc**

Ţinând cont de configuraţia terenului în localitatea Valea Moldovei, rezervorul de înmagazinare s-a amplasat la o cotă care să permită distribuţia gravitaţionala a apei potabile. În această situaţie, s-a ales amplasarea rezervorului într-o incintă separată de incinta puţurilor forate şi a staţiei de clorare, la cota 490,50 m.

Rezervorul este executat din panouri prefabricate metalice, aşezat pe un teren stabilizat prin intermediul unui radier general armat.

Zona de protectie sanitara este asigurata de o suprafata de 1600mp, imprejmuita cu gard din sarma ghimpata.

**Sistem de canalizare cu statie de epurare**

Apele uzate din localitatea Valea Moldovei sunt colectate printr-o reţea de canalizare din tuburi corugate din polipropilena, cu diametrul Dn 250 - 400mm, **pe o lungime de 6.590m**.

Statie de pompare ape uzate: pentru dirijarea apelor uzate menajere de pe teritoriul localitatii Valea Moldovei catre statia de epurare, s-a executat o statie de pompare ape uzate (Staţia de pompare SP1 –CV112). Aceasta preia efluentul uzat din zona joasa si il pompeaza prin intermediul conductei de refulare PEHD De90 mm, L=41m, in tronsoane situate la o cota superioara.

Constructii auxiliare pe reteaua de canalizare: pe reţeaua de canalizare a localităţii Valea Moldovei, s-au prevazut un număr de 195 cămine de vizitare, în aliniamente la distanţa de maxim 50 m, care permit accesul la canale în scopul controlării şi întreţinerii stării acestora.

**Statie de epurare:**

Staţia de epurare aleasă pentru comuna Valea Moldovei este tip mecano-biologic, containerizată, modulată, monobloc cu debitul Quz zi max = 350mc/zi.

Staţia de epurare s-a împrejmuit pe o lungime de 111m cu panouri plasa sudată.

Conducata de evacuare:

Conducta de evacuare are o lungime de 45 ml si este din PVC cu D=300 mm.

Gura de varsare:

Este realizată din beton armat cu plase sudate şi permite descărcarea apelor epurate în emisar fiind incastrata in apararea de mal realizata din gabioane in lungime de 50 ml.

***Lucrari proiectate:***

**Captarea**

Captarea apei este sursa existenta din localitatea Valea Moldovei.

**Extinderea retelei de alimentare cu apa potabila**

Reţeaua de alimentare apă include rețeaua de distribuție realizată din conducte PEHD PE100, PN 10, cu diferite diametre în lungime totală de **5.250m**, împărțită pe tronsoane, ce vor fi amplasate de-a lungul drumului judetean DJ177C si a mai multor drumuri comunale.

Extinderea retelei de alimentare apa se va realiza din reteaua existenta in mai multe puncte, reteaua functionand gravitational, presiunea fiind asigurata de cota rezervorului de inmagazinare existent **V = 250mc** si a celui propus **V = 100mc.**

Tabel lungimi și diametre

|  |  |  |
| --- | --- | --- |
| CV 1 - HI 19 | 1800 | PEHD DE 110 mm |
| CV 3 - HI 49 | 2770 |
| CVA11 - CVG6 | 430 |
| CV6 - CB56 | 250 | PEHD DE 90 mm |
| TOTAL APA [m.l.] | 5250 |  |

Caracteristici tehnice retea apa:

|  |  |
| --- | --- |
| Lungime reţea distributie: | 5.250m |
| Dimensiuni: | Dext 110, 90 mm |
| Tip tuburi: | PEHD PE100, PN10 |
| Adâncime de pozare: | minim 1,20 m între CTN şi generatoarea superioară; |
| Pat de pozare: | nisip cu grosimea de 10 cm |

Construcţii auxiliare ale reţelei de alimentare

|  |  |
| --- | --- |
| Hidranţi de incendiu | 49 buc |
| Cămine de vane, aerisire, golire | 12 buc ; beton armat, monolit |
| Camine de bransament | 200 buc |

Pentru asigurarea functionalitatii sistemului de alimentare cu apa, se prevad **200 camine** de bransament, cămine prefabricate din PP corugat DN1000mm (DI 800mm, precum caminele de la canalizare), capac fonta pentru acces înglobate într-o placă de beton armat amplasate la limita de proprietate pe teren apartinand domeniului public al comunei.

De-a lungul rețelei de alimentare apa se vor executa următoarele lucrări:

* subtraversări drumuri comunale – 9 buc; Ltot = 87 m;
* subtraversări drumuri comunale/viroage – 2 buc , Ltot = 33 m;
* desfaceri și refaceri accese;
* desfaceri și refaceri ale drumurilor betonate sau asfaltate ce vor fi afectate în timpul execuției lucrărilor.
* Dupa finalizarea lucrarilor, terenul se va aduce la starea initiala.

**Hidranți incendiu supraterani – 49 bucăți**

Conform solicitărilor beneficiarului, hidranţii de incendiu vor fi de tip suprateran, distanța dintre doi hidranți exteriori fiind stabilită la 100m.

Hidranţii de incendiu exteriori se amplasează la o distanţa de minim 5 m de zidul clădirilor protejate şi la 15m de obiectivele care radiază intens căldura în caz de incendiu. Faţă de bordura părţii carosabile a drumului, distanţa de amplasare este de 2m. Hidranţii exteriori ce se amplasează în spaţiile verzi ale ansamblurilor de locuinţe, se vor amplasa la o distanţă de maxim 6m de la marginea căii de circulatie.

**Rezervor de înmagazinare apă**

Pentru asigurarea optima a volumului necesar rezervei de incendiu conform NP 133/2013 cat si o volumului necesar consumului uzual, asigurând ambele consumuri la debitele normate, se propune suplimentarea cu **inca un rezervor cu** **capacitatea de 100mc**; rezultand astfel o capacitate totala de inmagazinare de 350mc.

Rezervorul va fi amplasat în incinta rezervorului existent, langa acesta, iar intre ele se va construi un camin de vane pentru functionarea optima a sistemului de distributie apa catre localitatile Valea Moldovei si Mironu. Cele doua rezervoare vor comunica intre ele prin conducte, conform principiului vaselor comunicante.

Corpul rezervorului este format din plăci de oțel galvanizat cu dimensiunea de 1250x2500 mm, plus jumătăți sau sferturi. Zona de protectie sanitara va fi cea a rezervorului existent, in suprafata de 1600mp, imprejmuita cu gard din sarma ghimpata.

**Echipare puturi**

Se vor schimba pompele din puturile de captare, deoarece cele existente si-au depasit perioada de viata fiind posibila deteriorarea lor in orice moment. Pentru evitarea acestui aspect, fiecare put va fi echipat cu pompa performanta, pentru buna functionare a sistemului pe termen indelungat (Q=2.1 l/s, H=100 m, P=4.0 kW), incluzand si automatizare GPS/radio.

**Automatizare puturi**

Pentru functionarea in conditii optime a noilor pompe aferente celor doua puturi de la captare, se prevede o automatizare moderna GPS/radio prin care acestea se opresc si pornesc in functie de nivelul apei din rezervoarele de inmagazinare. Aceasta automatizare duce la protectia pompelor si la o durata de exploatare mult mai mare, tinand cont ca momentan nu exista o astfel de echipare iar pompele functioneaza continuu, avand astfel consum de energie ridicat si defectiuni periodice.

Aplicatie: foraj;  
Pentru: 1 pompa;  
Protectie lipsa apa: prin cos Fi+timp de repornire;  
Multiple posibilitati de control extern: presostat, plutitor, timer, radio, intreruptor.

Cerinta de apa pentru extinderea retelei de alimentare cu apa este de:

Qzi mediu=81,62mc/zi (0,94l/s)

Qzi max=90,59mc/zi (1,05l/s)

Qor. max=7,55mc/h (2,10l/s)

**Extinderea retelei de canalizare**, si anume:

**Colectoarele de canalizare**

Are rolul de a colecta şi transporta apă uzată menajeră din localitatea Mironu către Staţia de epurare existenta pe malul stang al paraului Valea Seaca, localitatea Valea Moldovei. Rețeaua de apă uzată include colectori, cămine de vizitare, staţii de pompare ape uzate, subtraversări de drumuri comunale pietruite si asfaltate, subtraversări Drum Judetean DJ177C.

Colectoarele de apă uzată menajeră vor fi realizate din conducte PP corugată SN8 De250mm. Lungimea totală a rețelei de canalizare menajeră este de **8.900 m din care 1.435 m – rețea canalizare sub presiune iar diferenta de 7.465 m retea canalizare gravitationala.**

Tabel lungimi și diametre

|  |  |  |  |
| --- | --- | --- | --- |
| CM 11 - CM1-CMex | 455 |  |  |
| CM 12 - SPAU2 | 1265 | PP SN8 DE 250 mm |  |
| CM 91 - CM46-SPAU2 | 1635 |  |
| CM111- CM54 | 555 |  |
| CM 202 - CM 116 | 1040 |  |
| CM 110 - CM 107-SPAU1 | 120 |  |
| CM 92-CM106- SPAU1 | 455 |  |
| CM 120 -CM115 | 130 |  |
| CM 121 - CM125 - SPAU1 | 115 |  |
| CM 141 -CM125- SPAU1 | 490 |  |
| CM142 - CM 165 - CM72 | 785 |  |
| CM203-CM53 | 420 |  |
| TOTAL GRAVITATIONAL | 7465 |  |  |
| SPAU2 - CM 11 | 1300 | PEHD DE 110 mm PN10 |
| SPAU 1 - CM 111 | 135 | PEHD DE 63 mm PN10 |
| TOTAL SUB PRESIUNE | 1435 |  |
| TOTAL CANAL | 8900 |  |  |

Colectori din conducte PP SN 8 (curgere gravitationala)

De 250 mm, L = 7.465 m;

si conducte PEHD PN10 – refularea statiilor de pompare:

De 110 mm, L= 1.300 m (SPAU 2 – CM11);

De 63 mm, L= 135 m (SPAU 1 – CM111);

Conductele colectorilor din polipropilenă corugată PP SN8 se montează în tranşee cu lăţimea la bază de 1,0 m şi adâncimea medie de 2.50 m, realizate în săpătură cu sprijiniri. Conductele se pozează pe un strat de nisip nespălat de râu, compactat, cu grosimea de 10 cm. Intre conductă şi pereţii tranşeei, precum şi deasupra conductei pe o înălţime de 15 cm, se prevede de asemenea nisip nespălat de râu, compactat manual.

Amplasarea conductelor de canalizare față de conductele de alimentare apă se vor executa ținând cont de stasurile și normativele în vigoare, printre care SR 8591-1/1997, Ordinul Ministerului Sănătății 119/2014, O.U.G. 195/2005.

Amplasarea conductelor de canalizare se vor amplasa la o adancime medie de 2.5 m iar cele de apa se vor amplasa sub limita de inghet, 1.1 – 1.2m.

**Căminele de vizitare pentru canalizare** sunt în număr **de 215 bucăţi,** prefabricate, în aliniamente la distanţa de maxim 50m sau la orice schimbare de direcţie, care permit accesul la canale în scopul controlării şi întreţinerii stării acestora.

Intre caminele de racord si conducta de canalizare, se prevad conducte din PP SN8 De 160 mm, in lungime totala de 1120m.

**Statii de pompare ape uzate**

Pentru asigurarea colectarii și transportului apelor uzate menajere către canalizarea gravitațională și mai apoi spre stația de epurare, din cauza declivităţii terenului natural, sunt necesare executarea a doua staţii de pompare a apelor uzate menajere, una (SPAU1) tip prefabricat din polietilena iar cealalta tip cheson din beton armat (SPAU2), cu o lungime a traseului de refulare de 1.435 ml, conducte de refulare sub presiune PEHD PN 10, De110 mm si De63 mm conform tabelului de mai jos:

|  |  |  |
| --- | --- | --- |
| Conducta refulare sub presiune PEHD PN 10 PE100 | | |
| Diametru Conducta (mm) | Tronson | ml. |
| 110 mm | SPAU2 – CM 11 | 1.300 |
| 63 mm | SPAU1 – CM 111 | 135 |

Pomparea automatizata a efluentului uzat se va face prin intermediul electropompelor submersibile pentru ape uzate montate în construcţia subterană prin intermediul unui dispozitiv de ghidare cu bare.

**Împrejmuire staţii de pompare**

Staţiile de pompare se vor împrejmui cu panouri plasa sudată.

De-a lungul rețelei de canalizare se vor executa următoarele lucrări:

subtraversări drumuri comunale – 13 buc, Ltot = 139 m

subtraversări parau / viroage – 3 buc, Ltot = 51 m

subtraversări drumuri comunale / viroage – 3 buc, L = 47 m – conducta refulare de la SPAU2, in conducta de protectie OL DN 165 mm;

subtraversări drum județean – 1 buc, Ltot = 8 m;

desfaceri și refaceri accese;

desfaceri și refaceri ale drumurilor betonate sau asfaltate ce vor fi afectate în timpul execuției lucrărilor.

Dupa finalizarea lucrarilor, terenul se va aduce la starea initiala.

Subtraversarile de drum judetean DJ177C cat si de drum comunal asfaltat sau betonat, se vor executa prin foraje orizontale dirijate, de catre o firma specializata, avand ca protectie conducte din otel de diferite diametre respectandu-se specificatiilor tehnice din proiectul tehnic cat si cele din avizele/acordurile emise de unitatile ce le subordoneaza.

**Terasamente**

Terasamentele de pământ se execută conform normelor şi Normativelor in vigoare.

*Obs. Materialele prevăzute în proiectele de extindere trebuie să deţină agremente CE.*

Cerinta de apa pentru extinderea retelei de canalizare este de:

Quz. zi mediu=138,75mc/zi (1,61l/s)

Quz. zi max=154,01mc/zi (1,78l/s)

Quz.or.max=12,83mc/h (3,57l/s)

Prin realizarea obiectivului de investiţie se ocupă definitiv următoarele suprafeţe:

**Suprafața de teren in intravilan, ocupată definitiv** de către fiecare obiectiv este după cum urmează:

1. cămine apa = 27 mp;
2. camine bransament = 200 mp;
3. camine canalizare = 215 mp;
4. camine racord = 101 mp;

2 stații pompare apa uzata= 12 mp;

Total suprafaţă camine + SPAU-uri: 555 mp

**Suprafete de teren ocupate provizoriu:** 22.500mp;

Aceaste suprafaţe de teren îndeplinesc următoarele condiţii:

- este liberă de orice sarcină;

- nu face obiectul unor litigii în curs de soluţionare la instanţele judecătoreşti, cu privire la situaţia juridică;

- nu face obiectul revendicărilor potrivit unor legi speciale în materie sau dreptului comun;

d) *cumularea cu alte proiecte existente şi/sau aprobate*:- nu este cazul.

e) *utilizarea resurselor naturale, în special a solului, a terenurilor a apei şi a biodiversităţii:* nu au un impact semnificativ.

*Utilităţile necesare pentru organizarea de şantier:*

1. Apa potabila din reteaua existenta
2. Energie electrica – va fi asigurata de reteaua electrica din localitate

f) *producţia de deşeuri*: deşeurile menajere şi reciclabile, vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare; Principalele categorii de deşeuri care vor rezulta din activitatea de execuţie a proiectului (pulberi ciment de la operaţiile de construcţii şi finisaje si pământul în exces de la operaţiile de săpături) vor fi transportate de pe teren şi duse la un depozit autorizat de deşeuri prin grija constructorului, pe toată durata execuţiei.

g) *poluarea şi alte efecte nocive*: pe perioada derularii lucrarilor de executie pot aparea emisii:

- pulberi ciment de la operaţiile de construcţii şi finisaje;

- noxe de la mijloacele de transport a materialelor;

- pulberi pământ de la operaţiile de săpături;

Aceste emisii au un caracter provizoriu, in intervale mici de timp, luandu-se masuri pentru reducerea acestora (stropiri, program de lucru adaptat pentru executia lucrarilor si operatiuni de transport, folosirea unor mijloace de transport performante, etc).

- în perioada lucrărilor de construire, zgomotul va fi generat de utilajele de excavatie şi mijloacele de transport si se va avea in vedere utilizarea unor utilaje silentioase, cu un grad ridicat de fiabilitate si randament ridicat;

h) *riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform cunoştinţelor ştiinţifice*: pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate.

i) riscurile pentru sănătatea umană: efectul va fi pozitiv prin colectarea şi epurarea apelor uzate menajere;

**2. Localizarea proiectului**

a) *utilizarea actuala şi aprobată a terenurilor*: conform certificatului de urbanism nr. 24/23.08.2016 eliberat de Primăria comunei Valea Moldovei, terenul este situat în intravilanul şi extravilanul localităţii şi aparţine domeniului public al comunei.

b) *bogăţia, disponibilitatea, calitatea şi capacitatea de regenerare relative ale resurselor natural( inclusive solul, terenurile, apa şi biodiversitatea) din zonă şi din subteranul acesteia:* nici unul din criteriile enumerate nu vor fi afectate de implementarea proiectului propus.

*c) capacitatea de absorbţie a mediulu naturali,acordându-se o atenţie specială următoarelor zone:*

i) zonele umede, zone riverane, guri ale râurilor – nu este cazul;

ii) zonele costiere şi mediul marin – nu este cazul;

iii) zonele montane şi forestiere – nu este cazul;

iv) rezervaţii şi parcuri naturale – nu este cazul;

v) zone clasificate sau protejate de dreptul naţional; zone NATURA 2000 desemnate în conformitate cu Directiva 92/43/CEE şi Directiva 2009/147/CE: nu este cazul.

vi) zonele în care au existat deja cazuri de nerespectare a standardelor de calitate a mediului prevăzute de legislaţia în vigoare şi relevante pentru proiect sau în care se consideră că există astfel de cazuri – nu este cazul;

vii) zonele cu o densitate mare a populaţiei – nu este cazul;

viii) peisaje şi situri importante din punct de vedere istoric, cultural sau arheologic – nu este cazul;

**3. Caracteristicile impactului potenţial**

*a). importanţa şi extinderea spaţială a impactului (zona geografică şi dimensiunea populaţiei care poate fi afectată)* – lucrările nu vor avea un impact negativ asupra factorilor de mediu şi nu vor crea un disconfort pentru populaţie pe perioada execuţiei lucrărilor;

*b). natura impactului-* va fi cauzat de lucrările de terasamente şi construcţii, cu un impact redus asupra mediului,

*c). natura transfrontieră a impactului-*  lucrările propuse nu au efecte transfrontieră;

*d). intensitatea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

*e). probabilitatea impactului* – impact redus, pe perioada de execuţie şi în perioada de funcţionare a obiectivului;

*f). debutul, durata, frecvenţa şi reversibilitatea preconizate ale impactului* – impact redus, pe perioada de execuţie şi în perioada de funcţionare a obiectivului, cu reversibilitate certă;

g).cumularea impactului cu impactul altor proiecte existente şi/sau aprobate- în zona respectivă nu sunt în aprobare sau aplicare alte proiecte cu impact semnificativ care să cumuleze impactul cu cel produs de proiectul propus;

h). posibilitatea de reducere efectivă a impactului- prin utilizarea de tehnologii curate, cu impact cât mai redus asupra factorilor de mediu şi asupra populaţiei;

**II.** Motivele care au stat la baza luării deciziei etapei de încadrare în procedura de evaluare adecvată sunt următoarele:nu este cazul.

Condiţiile de realizare a proiectului:

1. Investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice, a legislaţiei de mediu în vigoare şi a avizelor menţionate în Certificatul de Urbanism nr.24/23.08.2016 eliberat de Primăria Comunei Valea Moldovei;
2. Conform art. 22, alin. 1 din HG nr. 445/2009, în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitenţă asupra acestor modificări;
3. Se vor respecta cu stricteţe limitele şi suprafeţele destinate organizării de şantier, a modului de depozitare a materialelor de construcţie şi a rutelor alese pentru transport;
4. Se vor lua măsuri tehnice şi organizatorice pe toată perioada de desfăşurare a lucrărilor pentru a nu afecta factorii de mediu, sănătatea şi confortul populaţiei din zona respectivă;
5. Se va avea în vedere execuţia rapidă a lucrărilor şi încadrarea în termenul de realizare a investiţiei,
6. Utilajele de construcţii se vor alimenta cu carburanţi numai de la staţii de distribuţie carburanţi autorizate;
7. Întreţinerea şi reparaţia utilajelor şi mijloacelor de transport folosite la lucrări se va face în unităţi specializate;
8. Se vor amenaja locuri de stocare, în condiţii de siguranţă pentru mediu şi sănătatea umană, a deşeurilor ce vor rezulta din executarea lucrărilor de construcţii-montaj şi se va asigura gestionarea corespunzătoare a acestora, în conformitate cu prevederile Legii 211/2011 privind regimul deşeurilor, cu modificarile si completarile ulterioare. Deşeurile reciclabile, colectate pe categorii conform prevederilor legale, se vor valorifica către firme specializate. Deşeurile menajere se vor colecta şi preda către operatorii locali de salubritate autorizaţi.
9. La finalizarea lucrărilor se vor îndepărta resturile de materiale şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială.
10. La finalizarea investiţiei titularul are obligaţia de a solicita şi obţine revizuirea autorizaţiei de mediu.

Prezenta decizie se poate revizui, în cazul în care se constată apariţia unor elemente noi, necunoscute la data emiterii.

Prezenta decizie este valabilă pe toată perioada punerii în aplicare a proiectului.

Prezenta decizie poate fi contestată în conformitate cu prevederile Hotărârii Guvernului nr.445/2009 şi ale Legii contenciosului administrativ nr.554/2004, cu modificările şi completările ulterioare.

DIRECTOR EXECUTIV,

Gheorghe Aldea

Şef Serviciu Avize, Acorduri, Autorizaţii, Întocmit,

Ing. Constantin Burciu Ing. Mariana Burlacu